alexandrainst/scandi-wiki huggingface dataset:
Visent

Visent eller europeisk bison (Bison bonasus) er oksedyr i slekta Bison, og er det tyngste landdyret i Europa. Ein fullvaksen visentokse kan verta 2,9 meter lang og nær 2 meter høg, og vega opptil 900 kg. Visentar er flokkdyr som lever av urter, gras og kvistar. Dei finst i dag i naturreservat i Polen (Białowieżaskogen), Kviterussland, Russland (Vest-Kaukasus) og Baltikum. Arten er truga av utrydjing, og er rekna som sårbar av IUCN.

Europeisk bison er til vanleg mindre enn den amerikanske bisonen som han er nærskyld med; han har mindre pels på nakken, hovudet og overkroppen, men lengre hale og horn. Han er også som regel einsfarga brun i pelsen, medan amerikansk bison kan ha eit svartleg framparti.

Historisk utbreiing 

For 2 000 år sidan levde visentane i mesteparten av Europa – frå England i vest til Sibir i aust, og frå Spania i sør til Sverige i nord. I Vest-Europa vart visenten utrydda på 1000-talet, unntatt i Ardennane, der han overlevde fram til 1300-talet. Den siste visenten i Transilvania døydde i 1790. I aust høyrte visentane etter lova til dei polske kongane, litauiske storhertugane eller dei russiske tsarane. På 1500-talet innførte kong Sigismund I av Polen dødsstraff for drap på visentar. Trass i dette og andre vernetiltak minka visentpopulasjonen i hundreåra som følgde. Særleg under og rett etter første verdskrigen lei bestanden store tap, sidan soldatar og krypskyttarar utrydda visenten på dei tidlegare polske områda. I 1927 vart verdas siste viltlevande visent skoten i Vest-Kaukasus. Då fanst berre 54 visentar i dyrehagane rundt om i verda. Desse nedstamma frå 12 dyr.

I dag vert det drive eit stort avlsarbeid for å trygge arten. Polen har vore leiande i lang tid gjennom nasjonalparken Białowieża, der dei i 1929 med utgangspunkt i fire visentar starta eit planmessig avlsarbeid. I dag finst 350 visentar i den polske delen av skogen, og om lag 3 000 over heile verda (60 % frittlevande) – alle stammar frå Białowieżaskogen.

Klassifikasjon 
Det er identifisertt tre underartar av visent:
 Låglandsvisent – Bison bonasus bonasus (frå Białowieżaskogen)
 Ungarsk (karpatisk) visent – Bison bonasus hungarorum – utrydda 
 Kaukasisk visent – Bison bonasus caucasicus – utrydda. Eitt av dei 12 dyra som gav opphav til den moderne bestanden var av denne underarten

Kjelder 

 Olech, W. (IUCN SSC Bison Specialist Group), «Bison bonasus» (2008) i IUCN 2012. IUCN Red List of Threatened Species. Version 2012.2. <www.iucnredlist.org>. Henta 24. januar 2013.
 «bison – europeisk» i Store norske leksikon. 
 «kaukasusvisent» i Store norske leksikon.

Bakgrunnsstoff 

Kvegdyr
Saalbach

Saalbach er ei elv i Baden-Württemberg i Tyskland, og ei av sideelvane til Rhinen frå høgre. Ho har sitt utspring ved Bretten, der elvane Weißach og Salzach renn i hop. Ved byen Philippsburg munnar ho ut i Rhinen.

Kjelder 
Denne artikkelen bygger på «Saalbach (Rhein)» frå ,  den 11. juni 2007.  
 

Sideelvar til Rhinen
Elvar i Tyskland
Baden-Württemberg
Weschnitz

Weschnitz er ei elv i Baden-Württemberg og Hessen i Tyskland, og ei av sideelvane til Rhinen frå høgre med ei lengd på 60 km. Ho har sitt utspring i Odenwald i kommunen Grasellenbach. Elva renn først nordover eit lite stykke før ho snur sørvestover og gjennom Fürth, Rimbach, Mörlenbach, Birkenau og Weinheim, der ho snur nordvestover og delar seg i to greiner. Ved Lorsch renn dei to greinene saman igjen. Nordvest for atomkraftverket Kernkraftwerk Biblis munnar Weschnitz ut i Rhinen.

Kjelde 
Denne artikkelen bygger på «Weschnitz» frå ,  den 11. juni 2007.  
 

Sideelvar til Rhinen
Elvar i Tyskland
Baden-Württemberg
Hessen
Modau

Modau er ei elv sør i Hessen i Tyskland, og ei av sideelvane til Rhinen frå høgre med ei lengd på 30 km. Ho har sitt utspring i Odenwald ved Neunkircher Höhe, og renn nordover gjennom fleire landsbyar i kommunen Modautal, og så gjennom Ober-Ramstadt og vidare vestover til Stockstadt. Her renn Modau langs ytterkanten av naturreservatet Kühkopf-Knoblochsaue, der ho munnar ut i Rhinen.

Kjelder 
Denne artikkelen bygger på «Modau» frå ,  den 11. juni 2007.  
 

Sideelvar til Rhinen
Elvar i Tyskland
Hessen
Oude IJssel

Oude IJssel, eller Alte Issel på tysk (begge namna tyder «Gamle IJssel»), er ei elv i Tyskland og Nederland, og ei av sideelvane til IJssel frå høgre med ei lengd på 80 km. IJssel er ein av greinene i Rhindeltaet. Oude IJssel var den øvre leia til IJssel fram til ein grov ut ein kanal til Rhinen, sannsynlegvis i romartida.

Rhinen vart då det største bidraget til IJssel, sjølv om relativt lite av vatnet i Rhinen renn denne vegen og inn i IJssel-systemet. Forskjellige sideelvar kan stundom gje ganske mykje vatn til den totale vassføringa i elva, t.d. elvane Berkel og Schipbeek. IJssel er den einaste greina av Rhindeltaet som mottar sideelvar i staden for å spreie seg ut i fleire greiner. Berre nær munningen av IJssel delar ho seg opp i fleire greiner i det litle IJsseldeltaet.

Kjelda til Oude IJssel ligg nær Borken i Nordrhein-Westfalen i Tyskland. Ho renn først sørvestover før ho nesten når Rhinen nær Wesel, der ho snur nordvestover. Etter Isselburg kryssar ho grensa til Nederland (provinsen Gelderland). Ho renn gjennom Doetinchem og munnar ut i IJssel i Doesburg.

Kjelder 

Denne artikkelen bygger på «Oude IJssel» frå ,  den 11. juni 2007.  

Sideelvar til Rhinen
Elvar i Tyskland
Nordrhein-Westfalen
Elvar i Nederland
Ludvig Meyer

Ludvig Meyer () var ein norsk jurist, redaktør og politikar for Arbeiderpartiet som voks opp i Horten. Meyer var leiar av Arbeidarpartiet 1897-1900.

Ludvig Meyer blei cand.jur. i 1882 og høgsterettsadvokat i 1886.

Han var far til Håkon Meyer.

Kjelder

Bakgrunnsstoff 
 
 Politiske talar av Ludvig Meyer, virksommeord.uib.no

Leiarar for Arbeidarpartiet
NKP-politikarar
Norske juristar
Norske redaktørar
Formenn av Det Norske Studentersamfund
Folk frå Horten
Redaktørar for Dagsavisen eller forløparar
Christian Holtermann Knudsen

Christian Holtermann Knudsen () var ein norsk typograf og politikar for Arbeiderpartiet. Knudsen var leiar av Arbeidarpartiet i tre periodar.

Bakgrunnsstoff 
 
 

Leiarar for Arbeidarpartiet
Stortingsrepresentantar 1907-1909
Stortingsrepresentantar 1910-1912
Stortingsrepresentantar 1913-1915
Stortingsrepresentantar for Oslo
Stortingsrepresentantar frå Ap
Norske fagforeiningsleiarar
Medlemmar og varamedlemmar i Nobelkomiteen
Norske redaktørar
Norske typografar
Folk frå Bergen
Redaktørar for Dagsavisen eller forløparar
Hans G. Jensen

Hans G. Jensen (), fødd i Horsens i Danmark, død i Oslo, var ein norsk fagforeiningsleiar og politikar for Arbeidarpartiet. Jensen var leiar av Arbeidarpartiet 1888-1889. Han var også den første leiaren for Landsorganisasjonen (LO).

Kjelder 
 

Leiarar for Arbeidarpartiet
LO-leiarar
Nordmenn av dansk opphav
Folk frå Horsens
Berkel

Berkel er ei elv i Nederland og ei av sideelvane til IJssel frå høgre. 

Ho har utspring i Billerbeck i Tyskland, nær byen Münster i Nordrhein-Westfalen, og kryssar grensa til Nederland nær Vreden (Tyskland) og Rekken (Nederland). Frå her renn ho gjennom provinsen Gelderland og munnar ut i IJssel ved Zutphen etter om lag 110 km. 

Før jernbanen kom til området var Berkel ei stor transportåre for varer frå Münster til Eibergen, Borculo og Zutphen, transportert i båtar med flat botn kalla Berkelzompen. I 1950-åra vart den nederlandske delen av elva kanalisert for å hindre flaum og for å betre dreneringa. I nyare tid har dei gamle svingane i elva vorte ført tilbake i elva sitt naturleg leie. 

Byar langs Berkel er:
 I Tyskland: Billerbeck, Coesfeld, Gescher, Stadtlohn, Vreden
 I Nederland: Eibergen, Borculo, Lochem, Almen, Zutphen

Kjelder 

Denne artikkelen bygger på «Berkel» frå ,  den 12. juni 2007.  

Sideelvar til Rhinen
Elvar i Tyskland
Nordrhein-Westfalen
Elvar i Nederland
Schipbeek

Schipbeek er ei elv i Nederland og ei av sideelvane til IJssel. Elva er òg ei forsetjing av Buurser Beek.

Den verkelege kjelda til Schipbeek ligg i Tyskland, vest i Nordrhein-Westfalen, i Ahauser Aa, som Alstätter Aa, Buurser Beek og til slutt Schipbeek er forbunde med.

Kjelder 
Denne artikkelen bygger på «Schipbeek» frå ,  den 12. juni 2007.  

Sideelvar til Rhinen
Elvar i Nederland
Carl Jeppesen

Carl Jeppesen () var ein norsk-dansk politikar for Arbeidarpartiet, oppvaksen i København. Jeppesen var leiar av Arbeidarpartiet i to periodar på 1890-talet. Han var redaktør i avisa Social-Demokraten og ordførar i Kristiania 1917–1919.

Kjelder 
 

Leiarar for Arbeidarpartiet
Ordførarar i Oslo
Ap-ordførarar i Oslo
Norske redaktørar
Nordmenn av dansk opphav
Folk frå København
Redaktørar for Dagsavisen eller forløparar
Ole Georg Gjøsteen

Ole Georg Gjøsteen () var ein norsk instrumentmakar og politikar for Arbeiderpartiet. Gjøsteen voks opp på Stord. Han var leiar av Arbeidarpartiet i åra 1892-1893. Johan Gjøstein var ein yngre bror.

Kjelder 
 

Leiarar for Arbeidarpartiet
Folk frå Stord
Gustav Olsen-Berg

Gustav Olsen-Berg () var ein norsk typograf og politikar for Arbeidarpartiet. Gustav Olsen-Berg var leiar av Arbeidarpartiet 1893-1894.

Bakgrunnsstoff 
 

Leiarar for Arbeidarpartiet
Norske typografar
Stokke
Folk frå Sandefjord
Oscar Nissen

Elias Gottlieb Oscar Egede Nissen () var ein norsk lege og politikar for Arbeiderpartiet, oppvaksen i Tromsø. Oscar Nissen var leiar av Arbeidarpartiet 1906-1911.

Privatliv 
Han var gift to gonger, første gong med pianistinna Erika Røring Møinichen Lie, som han vart skild frå i 1895. Same år gifta han seg med Fernanda Holst f. Thomesen, Fernanda Nissen.

Kjelder 
 Oscar Nissen i Norsk Biografisk Leksikon, skriven av Per Fuglum.

Leiarar for Arbeidarpartiet
Norske legar
Folk frå Tromsø
Redaktørar for Dagsavisen eller forløparar
Emil Stang d.y.

Emil Stang (d.y.) (), fødd i Kristiania, død i Oslo, var ein norsk jurist og politikar. Emil Stang var leiar av Arbeidarpartiet 1922-1923.

Bakgrunnsstoff 
 

Leiarar for Arbeidarpartiet
Norske høgsterettsjustitiariusar
Politikarar frå Oslo
Zwarte Water

Zwarte Water («Svarte Vatn») er ei elv i Overijssel i Nederland. Ho har sitt utspring like sør for Zwolle der dei to elvane Soestwetering og Nieuwe Wetering renn saman. Zwarte Water renn så nordover gjennom Zwolle og snur nordaustover. Ho mottar Vechte nær Hasselt og renn så forbi Zwartsluis før ho munnar ut i Zwarte Meer («Svartesjøen», som heng i hop med IJsselmeer) nær Genemuiden.

Zwarte Water er ikkje ei grein av elva IJssel eller eit anna namn på Vecht. Elva er derimot forbunde med IJssel via to kanalar, Willemsvaart (frå tidleg på 1800-talet og ikkje lenger i bruk) og Zwolle-IJssel-kanalen.

Kjelde 

Elvar i Nederland
Death Valley

Death Valley er ein dal i California i USA. Han er det lågaste punktet i Nordamerika, og ligg 86 meter under havnivå. 

California
Libysk dinar

Dinar (arabisk دينار) er mynteininga i Libya. Libysk dinar har ISO 4217-koden LYD. Ein dinar tilsvarer 1000 dirham (درهم). Den libyske dinaren vart innført i 1971 og erstatta det libyske pundet. 

Libysk økonomi
Valuta
Reiulf Steen

Reiulf Hjalmar Steen () var ein norsk politikar frå Arbeiderpartiet. 

Steen var formann for AUF 1961-1964 og nestformann i Arbeidarpartiet 1965-1975 og formann 1975-1981. 

Han var statsråd i to regjeringar:
 17. mars 1971 - 18. oktober 1972: Samferdsledepartementet (samferdsleminister) i Trygve Bratteli si første regjering.
 8. oktober 1979 - 4. februar 1981: Handels- og skipsfartsdepartementet (handelsminister) i Odvar Nordli si regjering.

Som fast stortingsrepresentant sat han i 4 periodar:
I periodane 1977-1981 og 1981-1985 som representant for Oslo, og i periodane 1985-1989 og 1989-1993 som representant for Akershus. Åra 1985 til 1989 var han visepresident i Stortinget.

Frå 1992 til 1996 var han den norske ambassadøren til Chile.

Utmerkingar 
 1999 Orden "Al Meritto Grand Cruz"
 1991 Bernardo O'Higgins Orden, første klasse, for innsats i kampen for demokrati i Chile
 1992 Æresborgar av Hurum

Personleg 
Reiulf Steen er son av fabrikkarbeidar Nils Steen (1899-1940) og fabrikkarbeidar Astrid Karlsen (1899-1987).

Kjelder 
 Reiulf Steen hos Stortinget.no, vitja 18. april 2010

Norske samferdsleministrar
Norske handelsministrar
Statsrådar i Regjeringa Bratteli I
Statsrådar i Regjeringa Nordli
Ap-statsrådar
Leiarar i AUF
Leiarar for Arbeidarpartiet
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar frå Ap
Stortingsrepresentantar for Oslo
Stortingsrepresentantar for Akershus
Norske forfattarar av erindringsbøker
Norske diplomatar
Folk frå Hurum
Fjell festning

Fjell festning ligg på øya Sotra i Øygarden kommune. Festningsanlegget vart bygd av den tyske okkupasjonsmakta under andre verdskrigen, og tihørte den tyske marina Kriegsmarine. Arbeidet vart byrja på ettersommaren 1942, og var ferdigstilt i den grad at kanonen kunne prøveskytas første gong allereie 12. juli 1943. Festninga skulle kunna verna innseglinga til Bergen. Festninga var del av Festung Norwegen som var del av Atlanterhavsmuren.

Galleri

Bakgrunnsstoff 

 NRK KulTur til Fjell festning
 Kart og bilete frå anlegget i nyare tid

 

Festningar i Noreg
Kulturminne i Noreg frå andre verdskrigen
Museum i Vestland
Kulturminne i Øygarden
Florø kyrkje

Florø kyrkje står i Florø i Kinn kommune i Vestland, og er ei langkyrkje bygd i tre i 1882. 
Ho er teikna av Jacob Wilhelm Nordan og har sitjeplass til 650 personar. 

Det gjekk 22 år frå Florø vart by (ladestad) til staden fekk eiga kyrkja, og i dei åra sokna byfolket til gamle Kinn kyrkje ute på Kinn. Då Florø kyrkje stod ferdig overtok ho som soknekyrkje og hovudkyrkje i Kinn prestegjeld.

Sjå òg
 Kyrkjebygga til Den norske kyrkja i Sogn og Fjordane

Fotnotar

Bakgrunnsstoff
 Om Kinn sokn på nettstaden til Den norske kyrkja
 Om Florø kyrkje i Fylkesleksikonet til NRK Sogn og Fjordane.
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Sogn og Fjordane» på nettstaden til Arkivverket
 Skanna kyrkjebøker frå Sogn og Fjordane på nettstaden til Arkivverket
 Oversikt over gravminne i Flora kommune på nettstaden disnorge.no
 
 

Kyrkjer i Kinn
Kyrkjer i Sunnfjord prosti
Langkyrkjer i Bjørgvin
Jacob Wilhelm Nordan
norske kyrkjer frå 1880-åra
Kulturminne i Kinn
1882 i Noreg
Vechte

Vechte (nederlandsk: Vecht), ofte kalla Overijsselse Vecht i Nederland for å unngå å forveksle ho med elva Vecht i Utrecht, er ei elv i Tyskland og Nederland. Den totale lengda hennar er 167 km, der 107 km er på tysk jord. 

Vechte har sitt utspring i åsane Baumberge i Nordrhein-Westfalen i Tyskland nær byen Münster og renn nordover og inn i Niedersachsen, forbi Nordhorn og Emlichheim, over landegrensa til den nederlandske provinsen Overijssel. Frå her renn ho gjennom den nordlege delen av regionen Salland og forbi Hardenberg og Ommen, der ho mottar elva Regge. 

Nær byen Zwolle snur Vecht nordover og renn i hop med Zwarte Water nær byen Hasselt.

Kjelde 

Elvar i Nederland
Elvar i Tyskland
Nordrhein-Westfalen
Niedersachsen
Dinkel

Dinkel er ei elv i Tyskland og Nederland, og ei av sideelvane til Vechte frå venstre. Ho har ei lengd på 93 km der 47 km er i Tyskland. Dinkel har sitt utspring i Nordrhein-Westfalen i Tyskland mellom Ahaus og Coesfeld. Ho renn nordover til Gronau, kryssar grensa til Nederland og Overijssel, der ho renn gjennom Denekamp. Ho kryssa så grensa til Tyskland igjen, til Niedersachsen, før ho munnar ut i Vechte i Neuenhaus.

Kjelder 

Denne artikkelen bygger på «Dinkel» frå ,  den 12. juni 2007.  

Elvar i Nederland
Elvar i Tyskland
Nordrhein-Westfalen
Niedersachsen
Elva Leda

Leda er ei elv i Niedersachsen i Tyskland og ei av sideelvane til Ems frå høgre med ei lengd på 29 km. Ho har sitt utspring der elvane Sagter Ems og Soeste (Dreyschloot) renn i saman nær byen Barßel. Leda munnar ut i Ems nær byen Leer. På den sørlege breidda av Leda i Overledinger Land, på motsett side for Leer, ligg ein liten busetnad kalla Kloster Muhde. Frå munningen og 1,9 km oppover elva er ho framkommeleg for havgåande skip.

Kjelder 
Denne artikkelen bygger på «Leda River» frå ,  den 12. juni 2007.  
 

Leda
Leda
Soeste

Soeste er ei elv i Niedersachsen i Tyskland og ei av sideelvane til Leda. Ho har sitt utspring der to småelvar renn saman i Hesselnfeld og Egterholz, to små busetnadar i kommunen Emstek. Ho renn nordvestover gjennom Cloppenburg der ho har nok vatn til at det kan nyttast til vasskverner. Soeste renn ut i ein dam ved Thülsfelde, som vart bygd i 1920-åra. Frå her renn ho gjennom byane Friesoythe og Barßel, der ho munnar ut i Leda, som renn vidare til Ems.

Kjelde 

Elvar i Tyskland
Niedersachsen
Elva Hase

Hase er ei elv i Niedersachsen i Tyskland og ei av sideelvane til Ems frå høgre med ei lengd på 193 km. Delar av elva renn derimot til Else, som høyrer til vassystemet til Weser. Ho har utspring i Teutoburgerskogen, søraust for Osnabrück, på nordsida av den 307 meter høge åsen Hankenüll.

Vasskiljet Weser-Ems 

Etter om lag 15 km, nær Gesmold (om lag 6 km vest for Melle) deler Hase seg i to greiner, som hamnar på kvar si side av vasskiljet mellom Ems og Weser: 
 ein tredjedel av vatnet renn på sørsida av Wiehengebirge aust for Gesmold og inn i Else, som har sitt utspring her. Ho renn ut i Werre ved Kirchlengem (nord for Herford). Werre er ei sideelv til Weser. 
 to tredjedelar av vatnet renn nordvestover frå Gesmold mot Osnabrück, forbi byane nemnd nedanfor, mot Meppen, der ho munnar ut i Ems.

Byar ved Hase 

 Melle 
 Osnabrück 
 Bramsche - sør for byen kryssar Hase Mittellandkanal
 Neuenkirchen-Vörden 
 Bersenbrück 
 Quakenbrück - søraust for byen deler Hase seg i dei to greinane Store Hase og Litle Hase. 
 Menslage - her er Hase kanalisert til Litle Hase
 Löningen 
 Herzlake - dei to greinene møtes igjen her
 Haselünne 
 Meppen

Kjelder 
Denne artikkelen bygger på «Hase» frå ,  den 12. juni 2007.  
 

Hase
Hase
Münstersche Aa

Münstersche Aa er ei elv i Münster-regionen i Nordrhein-Westfalen i Tyskland og ei av sideelvane til Ems frå venstre med ei lengd på 30 km. Ho har sitt utspring nær Havixbeck, og renn søraustover til Münster, og så nordover til Greven, der ho munnar ut i Ems.

Kjelde 

Elvar i Tyskland
Nordrhein-Westfalen
Elva Bever

Bever er ei elv i Nordrhein-Westfalen i Tyskland og ei av sideelvane til Ems frå høgre med ei lengd på 20 km. Ho har sitt utspring Teutoburgerskogen og renn gjennom den nordlege delen av Nordrhein-Westfalen og munnar ut i Ems nær Telgte (Westbevern). Ein annan by langs Bever er Ostbevern.

Kjelde 

Bever
Bever
Elva Jade

Jade er ei elv i Niedersachsen nordvest i Tyskland. Ho har sitt utspring nær Oldenburg og munnar ut i bukta Jadebusen i Nordsjøen nær Varel.

Kjelder 
Denne artikkelen bygger på «Jade River» frå ,  den 12. juni 2007.  
 

Jade
Jade
Sasha Cohen

For den britiske komikaren og skodespelaren, sjå Sacha Baron Cohen.

Alexandra Pauline «Sasha» Cohen () er ein amerikansk kunstløpar. Ho er regjerande amerikansk mester, og tok sylv under OL 2006 i Torino.

Bakgrunnsstoff 
 

USA-amerikanske kunstløparar
Olympiske sølvmedaljevinnarar for USA
USA-amerikanske deltakarar under vinter-OL 2002
Kunstløparar under vinter-OL 2002
Medaljevinnarar under vinter-OL 2006
USA-amerikanske deltakarar under vinter-OL 2006
Kunstløparar under vinter-OL 2006
Ukrainsk-amerikanarar
Folk frå Los Angeles
Hunte

Hunte er ei elv i Niedersachsen nordvest i Tyskland og ei av sideelvane til Weser frå venstre med ei lengd på 198 km. Ho har sitt utspring Wiehengebirge og renn hovudsakleg nordover gjennom byane Bad Essen, Diepholz, Wildeshausen og Oldenburg. Ho munnar ut i Weser i Elsfleth. Delen mellom Oldenburg og Weser er framkommeleg for lasteskip, og knyter Weser til Küstenkanal, som går frå Oldenburg til Ems.

Kjelder 
Denne artikkelen bygger på «Hunte» frå ,  den 12. juni 2007.  
 

Elvar i Tyskland
Niedersachsen
Ingolf Håkon Teigene

Ingolf Håkon Teigene () var ein norsk journalist og forfattar frå Hareid på Sunnmøre. Han var tilsett i Ny Tid, Dagbladet og seinare i NRK, der han var programleiar i Dagsrevyen.

Teigene var ein ivrig nynorskbrukar, og blei i 1999 tildelt Kringkastingsringens pris for godt språk og NRKs språkpris i 2006.

Teigene, Ingolf
Teigene, Ingolf
Teigene, Ingolf
Folk frå Hareid
Wümme

Wümme er ei elv i Niedersachsen og Bremen nord i Tyskland og ei av sideelvane til Weser frå venstre med ei lengd på 118 km. Elva fungerer som grensa mellom dei to delstatane. Ho har sitt utspring ved Wulfsberg i Lüneburger Heide. Vest for Rotenburg, mottar ho elvane Rodau og Wiedau. Ho renn i saman med Hamme ved Wasserhorst og dei to dannar elva Lesum, som like etter munnar ut i Weser.

Byar ved Wümme:

 Lauenbrück
 Scheeßel
 Rotenburg
 Ottersberg
 Lilienthal
 Bremen

Kjelder 

Denne artikkelen bygger på «Wümme River» frå ,  den 12. juni 2007.  

Elvar i Tyskland
Niedersachsen
Bremen
Hera

Hêra (gresk Ἧρη (jonisk) eller Ἧρα (attisk)) er ei gudinne i gresk mytologi.

Hera var dotter av Kronos og Rhea, søster og make av Zevs og dronning i Olympen. Med Zevs hadde ho borna Ares, Eileithyia, Hefaistos og Hebe. I følgje ein annan versjon var Hefaistos sonen hennar utan far, fødd som eit svar på at Zevs «fødde» Athene. Ho var vernar av ekteskapet og barnefødslar, og var mest tilbeden av kvinner. 

Ho var sett på som ei hemnlysten og straffande gudinne mot dei som terga henne. Ho forfylgde stadig elskarinnene til sin utru make og barna han fekk med dei. Dette motivet var spesielt framtredande i mytane om Herakles som ho forfylgde frå før han vart fødd og heile hans jordiske liv. Myten om opphavet til Mjølkevegen seier at Zevs plasserte spedbarnet Herakles ved Heras bryst utan hennar vitande, då ho oppdaga det reiv ho vekk ungen, og brystmjølka hennar spruta ut over himmelen. 

Etter at Herakles var teken opp til himmelen, forsona Hera seg med han og gav han dottera Hebe til ekte.

Hera sin heilage fugl var gauken, seinare var også påfuglen forbunden med henne. Granateplet var hennar spesielle symbol.

Romarane identifiserte henne med si gudinne Juno.

Greske gudinner
Ekteskapsgudar
Fødselsgudar
Modergudinner
Hamme

Hamme er ei elv i Niedersachsen i Tyskland, nordaust for Bremen. Ho har sitt utspring nord for Osterholz-Scharmbeck. Ho renn gjennom lyngheiane nordaust for Bremen og møter elva Wümme i Ritterhude. Frå her vert elva vidare kalla Lesum. Lesum munnar ut i Weser i Bremen-Vegesack.

Kjelder 
Denne artikkelen bygger på «Hamme River» frå ,  den 12. juni 2007.  
 

Elvar i Tyskland
Niedersachsen
Aller

Aller er ei elv i Sachsen-Anhalt og Niedersachsen i Tyskland og ei av sideelvane til Weser frå høgre med ei lengd på 260 km. Ho har sitt utspring nær Magdeburg i Sachsen-Anhalt. Frå her renn ho nordvestover og inn i Niedersachsen, der det meste av elva ligg. Viktige byar langs Aller er mellom anna Wolfsburg, Gifhorn, Celle og Verden. Eit par kilometer vest for Verden munnar Aller ut i Weser. 

Av sideelvar til Aller finn ein Oker og Leine.

Kjelder 
Denne artikkelen bygger på «Aller» frå ,  den 12. juni 2007.

Bakgrunnsstoff 
 Bilete av Aller 

Elvar i Tyskland
Sachsen-Anhalt
Niedersachsen
Werre

Werre er ei elv i Nordrhein-Westfalen i Tyskland og ei av sideelvane til Weser frå venstre med ei lengd på 72 km. Ho har sitt utspring nær Horn-Bad Meinberg i Eggegebirge. Werre renn hovudsakleg nordover gjennom byane Detmold, Lage, Bad Salzuflen, Herford og Löhne. Ho munnar ut i Weser nær Bad Oeynhausen. Elva kryssar landkreisane Lippe, Herford og Minden-Lübbecke.

Av sideelvar finn ein Else og Westfälische Aa.

Kjelder 

Denne artikkelen bygger på «Werre» frå ,  den 12. juni 2007.  

Elvar i Tyskland
Nordrhein-Westfalen
Diemel

Diemel er ei elv i Hessen og Nordrhein-Westfalen i Tyskland og ei av sideelvane til Weser frå venstre med ei lengd på 106 km. Ho har sitt utspring nær Willingen i Sauerland. Diemel renn hovudsakleg nordaustover gjennom byane Marsberg, Warburg og Trendelburg. Ho munnar ut i Weser i Bad Karlshafen.

Kjelder

Denne artikkelen bygger på «Diemel» frå ,  den 12. juni 2007.

Bakgrunnsstoff 
 Bilete av Aller 

Elvar i Tyskland
Hessen
Nordrhein-Westfalen